શહેરના મહેતાપુરામાં આવેલી રાધે ગોવિંદ ફાર્મ નામની સોસાયટીમાં એક પરીવારના નવીન બની રહેલા મકાનના સેટીંગના કામના લીધે રોડ ઉપર વેરવિખેર પડી રહેલી ખીલીઓના કારણે સામે રહેતાં એક પરીવારની ગાડીઓમાં પંચર પડી જતા હોવાની નજીવી બાબતે હિંસક સ્વરૂપ ધારણ કરી લીધું હતુ અને મહેતાપુરાના બંને જુથો વચ્ચે હિંસક અથડામણ થઈ હતી, જેમાં એક મકાનમાં તોડફોડ કરીને ૧૩ લાખના સોના-ચાંદીના દાગીનાની લુંટની સાથે સાથે ત્રણ જેટલા ટુ-વ્હીલરને સળગાવી દેવાયા હતા, એટલું જ નહીં ચાર જેટલી કાર ઉપર પથ્થરો અને ઈંટ ફેંકીને કાચ તોડી નાંખવામાં આવ્યા હતા, એ જ રીતે સામા પક્ષે ફરીયાદ નોંધાવી છે કે તેમના યુવાનો ઉપર કેટલાક લોકો દ્વારા હિંસક હુમલો કરીને ઈજાગ્રસ્ત કરવામાં આવ્યા હતા.